21 iunie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în municipiul Giurgiu, din județul Giurgiu:**

**În** **perioada 3 iulie, ora 07:00 – 4 iulie, ora 20:00, în municipiul Giurgiu, din județul Giurgiu, furnizarea cu gaze naturale se va sista** ca urmare a lucrărilor de remediere a unor defecte înregistrate în cadrul sistemului de distribuție a gazelor naturale amplasat la intersecția străzilor 1 Decembrie – Mihai Viteazul și 1907 și Mircea cel Bătrân.

De această oprire nu vor fi afectate următoarele străzi: Neajlovului, 1 Decembrie (Prieteniei - Neajlovului), București (Neajlovului - Remus), Gloriei, Cedrului și Gorunului.

În intervalul sistării temporare a gazelor naturale, pentru evitarea producerii unor evenimente nedorite, rugăm clienții să verifice că aparatele de consum sunt închise, inclusiv aparatele automatizate și cele cu flacără de veghe.

În momentul în care se va face realimentarea cu gaze naturale, în cazul în care clienții simt miros de gaze, aceștia sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*